Саха дьонун олохторун, таҥараларын үөрэҕэ оҕону, киһини көрсүө, сэмэй буолууга иитэр, үлэҕэ-хамнаска үөрэтэр. (1,94). Олоҕу сыыһа олоруу, куһаҕан быһыылары оҥоруу өйү-санааны халытыыга тириэрдэринэн сахалар үөрэхтэринэн иэстэбилэ суох хаалан хаалбат. Ол аата өй-санаа куһаҕан өттүгэр халыйыыта уһун кэмҥэ дьайар иэстэбили үөскэтэр. Бу иэстэбил хойутаан да буоллар, үксүгэр кэлэр көлүөнэлэргэ дьайыыта биллэр, син-биир тиийэн кэлэр уонна таҥара накааһа диэн ааттанар.